REPUBLIKA HRVATSKA

OSNOVNA ŠKOLA VELIKA MLAKA

BRUNE BUŠIĆA 7

10408 VELIKA MLAKA

KLASA: 007-04/23-02/10

URBROJ: 238/31-22-01-23-2

Velika Mlaka, 8. rujna 2023. godine

**Z A P I S N I K**

 sa 32. sjednice Školskog odbora Osnovne Škole Velika Mlaka održane 8. rujna 2023. godine s početkom u 19.30 sati u učionici broj 2 Osnovne škole Velika Mlaka

Nazočni članovi:

1. **Marina Arbanas:** izabrani predstavnik učitelja i stručnih suradnika

marina.arbanas@skole.hr

1. **Emil Brajer:** izabrani predstavnik učitelja i stručnih suradnika

brajer.61@gmail.com

3. **Ana Peternac**: predstavnik Radničkog vijeća

 ana.peternac@skole.hr

4. **Vedrana Bertol:** izabrani predstavnik roditelja

novidan.noc@gmail.com

Ravnateljica: Zrinka Šućur

Zapisničar: Tihana Kordić, tajnica

Zamjenica predsjednika Školskog odbora je predložila sljedeći:

 **D N E V N I R E D**

**1. Verificiranje Zapisnika sa 31. elektroničke sjednice Školskog odbora održane**

 **1. rujna 2023. godine**

**2. Prethodna suglasnost za zapošljavanje učitelja/učiteljice fizike na određeno**

 **nepuno radno vrijeme, 12 sati tjedno, zamjena za neplaćeni dopust**

**3. Prethodna suglasnost za zapošljavanje učitelja/učiteljice matematike na**

 **određeno nepuno radno vrijeme, 20 sati tjedno, zamjena za neplaćeni dopust**

**4. Prethodna suglasnost za zapošljavanje učitelja/učiteljice matematike na**

 **određeno puno radno vrijeme, zamjena za rodiljni dopust**

**5. Prethodna suglasnost za zapošljavanje učitelja/učiteljice engleskog jezika na**

 **određeno puno radno vrijeme, zamjena za rodiljni dopust**

**6. Prethodna suglasnost za redoviti otkaz ugovora o radu uzrokovan skrivljenim**

 **ponašanjem radnika (članak 115. stavak 1. podstavak 3. Zakona o radu)**

**7. Prijedlog izmjene Pravilnika o radu Osnovne škole Velika Mlaka**

**8. Izbor osiguravatelja za osiguranje učenika u školskoj godini 2023./2024.**

**9. Najam dvorane, učionica i hola Osnovne škole Velika Mlaka u školskoj godini**

 **2023./2024.**

**10. Ostalo**

Utvrđuje se da je predloženi Dnevni red jednoglasno usvojen.

**Ad 1.**

Školski odbor je jednoglasno, bez rasprave, usvojio zapisnik sa 31. elektroničke sjednice Školskog odbora održane 1. rujna 2023.

**Ad 2.**

Budući da je učiteljica fizike Karolina Boras od 1. rujna 2023. na neplaćenom dopustu, ukazala se potreba za zamjenom učitelja fizike na određeno nepuno radno vrijeme, 12 sati tjedno, stoga smo uputili Upravnom odjelu za prosvjetu, kulturu, sport i tehničku kulturu Prijavu potrebe za zapošljavanjem i od istih je dobivena Obavijest da možemo samostalno oglasiti potrebu za zapošljavanjem putem Hrvatskog zavoda za zapošljavanje, mrežne stranice i oglasne ploče Škole. S obzirom na navedeno objavili smo natječaj za popunjavanje radnog mjesta učitelj/učiteljica fizike na određeno nepuno radno vrijeme, 12 sati tjedno, na mrežnim stranicama Hrvatskog zavoda za zapošljavanje i mrežnim stranicama OŠ Velika Mlaka te na oglasnoj ploči OŠ Velika Mlaka od 21.-29. kolovoza 2023. godine.

U natječajnom roku pristigle su tri prijave. Na usmeni razgovor pozvana su sva tri kandidata no dva kandidata su odustala od natječaja. Ravnateljica Zrinka Šućur obavila je razgovor s jedinom kandidatkinjom na rang-listi: Zrinkom Širinić. S obzirom na navedeno ravnateljica predlaže suglasnost za zasnivanje radnog odnosa na određeno nepuno radno vrijeme sa Zrinkom Širinić. Primjedbi nije bilo te je Školski odbor jednoglasno donio sljedeću

**Odluku**

**Daje se suglasnost ravnateljici** **za sklapanje Ugovora o radu na određeno nepuno radno vrijeme, 12 sati tjedno, s Zrinkom Širinić.**

**Ad 3.**

Budući da je učiteljica fizike Karolina Boras od 1. rujna 2023. na neplaćenom dopustu, ukazala se potreba za zamjenom učitelja matematike na određeno nepuno radno vrijeme, 20 sati tjedno, stoga smo uputili Upravnom odjelu za prosvjetu, kulturu, sport i tehničku kulturu Prijavu potrebe za zapošljavanjem i od istih je dobivena Obavijest da možemo samostalno oglasiti potrebu za zapošljavanjem putem Hrvatskog zavoda za zapošljavanje, mrežne stranice i oglasne ploče Škole. S obzirom na navedeno objavili smo natječaj za popunjavanje radnog mjesta učitelj/učiteljica matematike na određeno nepuno radno vrijeme, 20 sati tjedno, na mrežnim stranicama Hrvatskog zavoda za zapošljavanje i mrežnim stranicama OŠ Velika Mlaka te na oglasnoj ploči OŠ Velika Mlaka od 21.-29. kolovoza 2023. godine.

U natječajnom roku pristigle su tri prijave. Na usmeni razgovor pozvana su dva kandidata koji imaju prednost pred ostalim kandidatima. Od preostala dva kandidata oba su odustala od natječaja stoga nije izabran niti jedan kandidat i natječaj će se ponoviti. Primjedbi nije bilo te je Školski odbor jednoglasno donio sljedeću

**Odluku**

Prima se na znanje da nije izabran kandidat po natječaju za učitelja/učiteljicu matematike na određeno nepuno radno vrijeme, 20 sati tjedno te da će se natječaj ponoviti.

**Ad 4.**

Budući da je učiteljica matematike Andrea Prugovečki na rodiljnom dopustu, ukazala se potreba za zamjenom učitelja matematike na određeno puno radno vrijeme, stoga smo uputili Upravnom odjelu za prosvjetu, kulturu, sport i tehničku kulturu Prijavu potrebe za zapošljavanjem i od istih je dobivena Obavijest da možemo samostalno oglasiti potrebu za zapošljavanjem putem Hrvatskog zavoda za zapošljavanje, mrežne stranice i oglasne ploče Škole. S obzirom na navedeno objavili smo natječaj za popunjavanje radnog mjesta učitelj/učiteljica matematike na određeno puno radno vrijeme, na mrežnim stranicama Hrvatskog zavoda za zapošljavanje i mrežnim stranicama OŠ Velika Mlaka te na oglasnoj ploči OŠ Velika Mlaka od 21.-29. kolovoza 2023. godine.

U natječajnom roku pristigle su tri prijave. Na usmeni razgovor pristupila je jedna kandidatkinja a dvije su odustale od natječaja. Ravnateljica Zrinka Šućur obavila je razgovor s jedinom kandidatkinjom na rang-listi: Brigitom Jambrešić. Budući da je kandidatkinja studentica edukacijske matematike ravnateljica predlaže zasnivanje radnog odnosa s Brigitom Jambrešić do 5 mjeseci kao nestručnom osobom nakon čega će se natječaj ponoviti. Primjedbi nije bilo te je Školski odbor jednoglasno donio sljedeću

**Odluku**

Daje se suglasnost ravnateljici za sklapanje Ugovora o radu na određeno puno radno vrijeme, s Brigitom Jambrešić najdulje do 5 mjeseci.

**Ad 5.**

Budući da je učiteljica engleskog jezika Ines Krovinović od 1. rujna 2023. na rodiljnom dopustu, ukazala se potreba za zamjenom učitelja engleskog jezika na određeno puno radno vrijeme, stoga smo uputili Upravnom odjelu za prosvjetu, kulturu, sport i tehničku kulturu Prijavu potrebe za zapošljavanjem i od istih je dobivena Obavijest da možemo samostalno oglasiti potrebu za zapošljavanjem putem Hrvatskog zavoda za zapošljavanje, mrežne stranice i oglasne ploče Škole. S obzirom na navedeno objavili smo natječaj za popunjavanje radnog mjesta učitelj/učiteljica engleskog jezika na određeno puno radno vrijeme, na mrežnim stranicama Hrvatskog zavoda za zapošljavanje i mrežnim stranicama OŠ Velika Mlaka te na oglasnoj ploči OŠ Velika Mlaka od 21.-29. kolovoza 2023. godine.

U natječajnom roku pristiglo je pet prijava. Na usmeni razgovor pozvane su četiri kandidatkinje a jedna je pristigla nakon roka i pripada skupini B te nije ni pozvana na usmeni razgovor. Ravnateljica Zrinka Šućur obavila je razgovor s prvom kandidatkinjom na rang-listi koja ima prednost pred ostalim kandidatima jer je profesor engleskog jezika: Sandra Bačura. S obzirom na navedeno ravnateljica predlaže suglasnost za zasnivanje radnog odnosa na određeno puno radno vrijeme do povratka Ines Krovinović na rad sa Sandrom Bačura. Primjedbi nije bilo te je Školski odbor jednoglasno donio sljedeću

**Odluku**

Daje se suglasnost ravnateljici za sklapanje Ugovora o radu na određeno puno radno vrijeme sa Sandrom Bačura do povratka Ines Krovinović na rad.

**Ad 6.**

Radnik Ivan Mudri od 17. kolovoza 2023. neopravdano izostaje s posla i u tom se razdoblju nije javio poslodavcu, odnosno o namjeri izostajanja s posla nije obavijestio poslodavca zbog čega nastavak radnoga odnosa više nije moguć jer su nejavljanje i nedolazak na posao rezultirali gubitkom povjerenja u radnika koji se pokazao nepouzdanim. Nedvojbeno jest da je pravo na rad ustavna kategorija. Međutim, ona u sebi sadrži i obvezu omogućavanja rada od strane poslodavca, ali i obvezu traženja ostvarenja toga prava od strane zaposlenika.

Naime, sukladno Odluci o godišnjem odmoru radnik Ivan Mudri trebao se vratiti na rad dana 17. kolovoza 2023. godine. Predmetnoga dana neopravdano je izostao s radnoga mjesta. Budući da do 22. kolovoza 2023. godine nije dostavio Obavijest o privremenoj nesposobnosti za rad niti je iz Obavijesti o privremenim nesposobnostima/spriječenostima za rad sa stranica Hrvatskog zavoda za zdravstveno osiguranje vidljivo otvaranje bolovanja, ravnateljica mu je uputila telefonski poziv istoga dana na koji nije odgovorio. Poslala mu je i e-mail na koji nije dobila odgovor. Radniku je već prije, 20. lipnja 2023. godine, izrečeno upozorenje na obveze iz radnoga odnosa s mogućnosti otkaza ugovora o radu.

Budući da je od 17. kolovoza do 24. kolovoza 2023. godine radnik neopravdano izostao s radnoga mjesta, dana 24. kolovoza 2023. godine ravnateljica OŠ Velika Mlaka je, sukladno odredbi članka 119. Zakona o radu, pisanim putem upozorila radnika na mogućnost redovitog otkaza ugovora o radu uvjetovanog skrivljenim ponašanjem radnika i pozvala ga da pisanim putem iznese svoju obranu u roku tri dana. Pisanu obranu nismo zaprimili.

Dana 6. rujna 2023. godine sukladno odredbi članka 150. Zakona o radu ravnateljica Osnovne škole Velika Mlaka uputila je Radničkom vijeću dokument u pisanome obliku u kojemu traži da u roku od pet dana od dana primitka tog dokumenta dostavi svoje pisano očitovanje prije donošenja odluke o redovitom otkazu ugovora o radu radniku Ivanu Mudrome zaposlenom na radnome mjestu učitelja informatike u OŠ Velika Mlaka.

Radničko vijeće je svoje pisano očitovanje predalo u tajništvo Osnovne škole Velika Mlaka 7. rujna 2023. te je time proveden postupak savjetovanja s Radničkim vijećem. S obzirom na navedeno ravnateljica moli prethodnu suglasnost za redoviti otkaz ugovora o radu sklopljen na neodređeno puno radno vrijeme učitelju informatike Ivanu Mudrome, uvjetovan skrivljenim ponašanjem radnika. Primjedbi nije bilo te je Školski odbor jednoglasno donio sljedeću

**Odluku**

Daje se suglasnost ravnateljici za redoviti otkaz ugovora o radu sklopljen na neodređeno puno radno vrijeme učitelju informatike Ivanu Mudrome, uvjetovan skrivljenim ponašanjem radnika.

**Ad 7.**

Izmjene pravilnika o radu tiču se samo članka 10. Pravilnika o radu Osnovne škole Velika Mlaka u kojem su propisani uvjeti za domara i kuhara škole. Pravilnik o izmjenama Pravilnika o radu nalazi se u prilogu ovog zapisnika i čini njegov sastavni dio.

Ravnateljica moli suglasnost na prijedlog Pravilnika o izmjenama Pravilnika o radu. Primjedbi nije bilo te je Školski odbor jednoglasno donio sljedeću

**Odluku**

Daje se suglasnost ravnateljici na Pravilnik o izmjenama Pravilnika o radu OŠ Velika Mlaka.

**Ad 8.**

Ravnateljica je predstavila prisutnim članovima Školskog odbora pristigle prijave za osiguravatelja za učenike OŠ Velika Mlaka u školskoj godini 2023./2024. Pristigle su tri prijave Groupama osiguranje, Euroherc osiguranje i Adriatic osiguranje. Od pristigle tri prijave za ovogodišnjeg osiguravatelja za učenike OŠ Velika Mlaka ravnateljica predlaže Groupama osiguranje. Primjedbi nije bilo te je Školski odbor jednoglasno donio sljedeću

**Odluku**

Za osiguravatelja učenika OŠ Velika Mlaka u školskoj godini 2023./2024. izabire se Groupama osiguranje.

**Ad. 9.**

Ravnateljica je prisutnim članovima Školskog odbora pročitala pristigle zamolbe za najam dvorane, učionica i hola OŠ Velika Mlaka i predložila slijedeći raspored:

Najam dvorane:

Hrvatski odbojkaški klub – 2xtjedno

Košarkaški klub Velgor – 2xtjedno

Nogometni klub Velika Mlaka – 2xtjedno

Rukometni klub Zagorica – 2xtjedno

Najam učionica:

Pučko otvoreno učilište – tečaj njemačkog jezika – 1xtjedno

Soroban akademija – 1xtjedno

Edukativno-kreativne STEAM radionice

Najam hola:

Plesni klub Vega – 2xtjedno

**Odluku**

Prihvaća se gore navedeni raspored najma dvorane, učionica i hola OŠ Velika Mlaka.

S obzirom da nije bilo daljnjih prijedloga ni pitanja, sjednica je završena u 20.30 sati.

Zapisnik vodila: Predsjednik Školskog odbora:

Tihana Kordić Jurica Mihalj